# VALGA X JOOKS 2019

# JUHEND

Valga X jooks on meeleolukas jooksuvõistlus, mis leiab aset 7. septembril Jaanikese motokeskuses, start võistlusteks antakse kell 13.00.

**PÕHIRADA**

Orienteeruvalt 10 km pikkust põhirada on võimalus läbida nii individuaalselt, kui võistkondlikult. Rajal ootavad võistlejaid ees looduslikud- ja tehistakistused ning kohati raskesti läbitav rada.

Individuaalvõistlejate arvestus toimub järgmistes võistlusklassides:

* Mehed 16 - 39 eluaastat
* Naised 16 - 39 eluaastat
* Mehed alates 40. eluaastast
* Naised alates 40. eluaastast

Võistkondlikus arvestuses osalemiseks tuleb moodustada 3-liikmeline võistkond, mille liikmed peavad raja läbima koos. Finišiaeg selgub peale võistkonna viimase võistleja lõpetamist.

Võistkondlik paremusjärjestus selgitatakse üldarvestuses.

Autasustatakse kolme paremat võistkonda ja individuaalarvestuse iga võistlusklassi kolme paremat karikate ja esemeliste auhindadega.

**PERERADA**

Pereraja pikkus on orienteeruvalt 3 kilomeetrit. Raja võib läbida lapsevankriga, perega, sõpradega või üksinda. Pereraja läbijaid ootavad ees kontrollpunktid, kust saab harivaid ja vajalikke teadmisi.

Pereraja osavõtjate vahel paremust ei selgitata, kuid raja läbinud lapsi ootab finišis kosutuseks magus suutäis.

Pereraja läbimine on kõigile tasuta.

**REGISTREERIMINE JA OSAVÕTUTASU**

X jooksul osalemiseks on vajalik registreeruda Valga Spordi kodulehel valgasport.ee, eelregistreerimine lõppeb 05. septembril.

Osavõtutasu ühe osaleja kohta eelregistreerimisel 5 €, kohapeal makstes 10 €.

**MUU INFO**

Korraldajad paluvad võistlejatel riietuda vastavalt ilmastikuoludele.

Jooksust loobumisel või võistluse katkestamisel osavõtutasu ei tagastata.

Iga võistleja vastutab oma tervisliku seisundi eest. Kohapeal on võimalus saada vajadusel abi Punase Risti vabatahtlikutelt.

Võistlejatel on võimalus pärast võistluse lõppu riideid vahetada ning pesta Valga Spordihallis ( J. Kuperjanovi 36).

**KORRALDAJAD**

Valga X jooksu korraldavad Valga Sport, Valga Vallavalitsus, Kaitseliidu Valgamaa malev, Politsei- ja Piirivalveamet, Päästeamet, Eesti Punase Risti Valgamaa Selts.

**LISAINFO**: Valga Sport juhataja Meelis Kattai, 5347 8170, meelis@valgasport.ee.